**DATGANIAD YSGRIFENEDIG**

**GAN**

**LYWODRAETH CYMRU**

|  |  |
| --- | --- |
| **TEITL** | **Adroddiad Cyllid a Thollau Ei Mawrhydi (CThEM) ar Gyfraddau Treth Incwm Cymru (CTIC) 2021** |
| **DYDDIAD** | **17 Rhagfyr 2021** |
| **GAN** | **Rebecca Evans AS, y Gweinidog Cyllid a Llywodraeth Leol** |

Hoffwn hysbysu aelodau fod CThEM wedi cyhoeddi ei Adroddiad Blynyddol diweddaraf ar CTIC. Fel yr amlinellir yn y Cytundeb Lefel Gwasanaeth, mae’n ofynnol i CThEM adrodd ar y ffordd mae’n gweithredu CTIC. Mae’r adroddiad yn rhoi gwybodaeth am y ffordd mae CThEM yn gweinyddu CTIC, gan gynnwys:

* gweithgareddau cydymffurfio (gan gynnwys nodi trethdalwyr yng Nghymru),
* casglu refeniw CTIC a rhoi cyfrif amdano,
* gwasanaethau a chymorth i gwsmeriaid,
* data ar gyfer pennu a rhagolygu CTIC,
* data ar gyfer rheoli arian Llywodraeth Cymru
* cost darparu CTIC ac ailgodi tâl am gostau CThEM.

Mae’r gwaith o weinyddu CTIC bellach wedi symud i gyfnod busnes fel arfer, gan ganolbwyntio ar gynnal a diweddaru systemau a gwella ymwybyddiaeth o CTIC. Fel yr amlinellir yn y Cytundeb Lefel Gwasanaeth, mae strwythur llywodraethu ffurfiol ar waith i sicrhau bod ansawdd y gwasanaeth mae trethdalwyr Cymru yn ei dderbyn yn gyson, ac i alluogi CThEM a Llywodraeth Cymru i gyflawni eu gwahanol gyfrifoldebau mewn perthynas â gweithredu CTIC. Mae’r adroddiad ar gael yn:

<https://www.gov.uk/government/publications/welsh-rates-of-income-tax-hmrc-annual-report-2021.cy>